b'\n_START_ARTICLE_\nBaselin kantoni\n_START_PARAGRAPH_\nBaselin kantoni oli kantoni Sveitsiss\xc3\xa4 vuosina 1501\xe2\x80\x931833. Vuosina 1798\xe2\x80\x931803 Basel oli osa Helvetian tasavaltaa. Baselin kantoni jakaantui Basel-Landschaftin ja Basel-Stadtin puolikantoneiksi vuonna 1833. Jakautumisen takana oli kiista vallasta: Baselin kaupungilla oli ylivalta muun muassa kantonin p\xc3\xa4\xc3\xa4t\xc3\xb6ksenteossa, vaikka kaupungin v\xc3\xa4kiluku oli kolmannes koko kantonin v\xc3\xa4kim\xc3\xa4\xc3\xa4r\xc3\xa4st\xc3\xa4.   _NEWLINE_Kantonien j\xc3\xa4lleenyhdistyminen on ollut jatkuvasti esill\xc3\xa4 ja \xc3\xa4\xc3\xa4nestyksi\xc3\xa4kin on j\xc3\xa4rjestetty, viimeksi vuonna 2014. T\xc3\xa4ll\xc3\xb6in Basel-Landschaftin asukkaista enemmist\xc3\xb6 (68\xc2\xa0%) vastusti yhdistymist\xc3\xa4, kun taas Basel-Stadtin asukkaista enemmist\xc3\xb6 (55\xc2\xa0%) kannatti yhdistymist\xc3\xa4.'